关，马上睡眼不觉而至，名步景。《西域赞》：蒲稍、龙文、鱼目、汗血之马充于黄门。注：孟康曰：“四骏马名”。光武（刘秀）以所乘大骊赠孝忠。《曹操传》：吕布有骏马名赤兔，常骑乘之。时人为之语曰：“人中有吕布，马中有赤兔”。《马政论》曰：“颡上有白毛谓之的卢。”又曰：“上有旋毛及白毛者，谓之的吻，凶。”俗云的卢非也。刘备避樊城之难，过檀溪，谓所乘马的卢曰：“今日急，不可不努力。”马达备意，一跃三丈。又庚亮所乘马名的卢，殷浩以为不利主，劝市之。亮曰：“岂有已之不利，移之人者。”《后汉书》：曹公所乘马名绝影。